Центар за туризам, културу и спорт  
Број:173/2020  
Датум: 02.06.2020.године.  
СВРЉИГ

На основу Одлуке Управног одбора Установе Центар за туризам, културу и спорт број 171/2020 од 01.06.2020. године и члана 29. статута Установе Центар за туризам, културу и спорт, Комисија за спровођење лицитације расписује

**Ј А В Н И О Г Л А С**

**ЗА ПРИКУПЉАЊЕ ПОНУДА ЗА ИЗДАВАЊЕ У ЗАКУП ПОСЛОВНОГ ПРОСТОРА НА ОТВОРЕНОМ БАЗЕНУ СПОРТСКОГ ЦЕНТРА „ПАСТИРИШТЕ“**

Предмет овог огласа је издавање у закуп пословног простора на отвореном базену Спортског центра „Пастириште“ то за:

1. **Продају освежавајућих пића и брзе хране**- надстрешница уз базен у површини 30 м2, простор око надстрешнице у површини од 50 м2 и просторија у оквиру управне зграде површине 20 м2. Простор је опремљен прикључком за електричну енергију и пијаћом водом. На располагању је и шанк са судопером. Фрижидери, столови и столице нису обезбеђени.

Напомена**:**

А) на базену је дозвољена продаја хладне хране (сендвичи) и пецива (без права на роштиљ и топла и кувана јела)

Б) без права продаје сладоледа и жестоких алкохолних пића

1. **Продају индустријски пакованог сладоледа** – простор поред полуолимпијског базена у површини од 15 м2 за постављање до 5 фрижидера. Простор је опремљен прикључком за електричну енергију.

Напомена: без права продаје хране и освежавајућих напитака

Период издавања у закуп је за време трајања купалишне сезоне 2020. године (оријентационо од 22. јуна до 09. септембра 2020. године у периоду од 11 до 19 часова радним данима и од 10 до 19 суботом и недељом)

Почетна цена закупнине продајних простора за наведени период износе:

1. За продају освежавајућих пића и брзе хране **– 300.000,00 динара**
2. За продају сладоледа **– 150.000,00 динара**

Напомена: Почетне цене су са урачунатим ПДВ-ом и са урачунатим трошковима електричне енергије и комуналних услуга.

**Рокови плаћања**: Закупнина се плаћа у три рате и то: прва рата 30% у року од 8 дана од потписивања уговора, друга рата најкасније до 31.07.2020. године и трећа рата до 31.08.2020.године. Уколико изабрани понуђач не изврши уплату прве рате у року од 8 дана сматраће се да је одустао од понуде и активираће се меница за озбиљност понуде, а биће позван први наредни најповољнији понуђач да закључи уговор.

**Пријава која се подноси треба да садржи следеће податке**:  
- Име и адресу, односно назив и седищте подносиоца понуде;  
- ПИБ обвезника плаћања пореза;  
− Извод из регистра АПР;

- Назив продајног места за које се подноси понуда;

- Понуђени износ закупнине;

- једну сопствену бланко меницу као гаранцију за извршење уговорне обавезе у висини од 50% од понуђене вредности, печатирану и потписану од стране овлашћеног лица понуђача и менично овлашћење које садржи клаузулу „безусловно“, „плативо на први позив“, „без права на приговор“ и роком важења до 30.09.2020. године,

- фотокопију картона депонованих потписа овлашћених лица за располагање средствима на рачуну са ОП обрасцима за исте

- потврду банке о извршеној регистрацији менице.

- пуномоћје за лице које заступа подносиоца пријаве

Право учешћа имају сва правна лица и предузетници у Републици Србији који су регистровани за обављање наведених делатности.

**Понуда понуђача који имају неизмирене обавезе према Центру за туризам, културу и спорт, по било ком основу, на дан отварања понуда, неће бити узете у разматрање, односно биће аутоматски одбијене без отварања понуде**.

Сви закупци простора морају испуњавати законом прописане услове за рад, како у погледу санитарних услова, тако и поштовања прописа тржишне инспекције, инспекције рада, туристичке инспекције и др. Закуподавац неће сносити никакву одговорност за прекршаје које направи закупац. Закупци одговарају за хигијенско техничку исправност намирница и свих елемената производње и продаје.

**Пријаве у затвореним ковертама на овај оглас могу се доставити:**

Комисији – Центар за туризам, културу и спорт **до 12.06.2020. године до 12:00 часова** или поштом на адресу: Центар за туризам, културу и спорт, ул. Боре Прице 2, 18360 Сврљиг, са назнаком:

КОМИСИЈИ ЗА СПРОВОЂЕЊЕ ПОСТУПКА ИЗДАВАЊА У ЗАКУП ПОСЛОВНОГ ПРОСТОРА НА БАЗЕНУ - (назнака продајног простора за који се конкурише) ,,НЕ ОТВАРАТИ“.

Оглас ће бити објављен на огласној табли Центра за туризам, културу и спорт, Радио Бубамари Сврљиг и на сајту Центра за туризам, културу и спорт (www.kcsvrljig.rs)

Отварање понуда ће се обавити 12**.06.2020. године у 13:00 часова** у просторијама Центра за туризам, културу и спорт.

Неблаговремене и непотпуне пријаве се неће разматрати.

Одлуку о додели предметних локација најповољнијим понуђачима донеће Директор Центра за туризам, културу и спорт у року не дужем од 5 дана од дана отварања понуда, на основу које ће се закључити уговор.

На одлуку директора може се уложити жалба Управном одбору Центра за туризам, културу и спорт.

Решење Управног одбора донето по жалби је коначно.

Сва додатна обавештења могу се добити на телефон 062/245065

НАПОМЕНА: Понуда понуђача који имају обавезе из ранијег периода према Центру за туризам, културу и спорт, а не изврше их до момента отварања понуда, неће бити узета у разматрање код одлучивања о најповољнијој понуди.

У Сврљигу,02.06.2020. године

Комисија за спровођење поступка издавања у закуп

Председник

Љубиша Стојковић, дипл.правник, с.р.